Document ID: 32015R0517

REGOLAMENT TA' IMPLIMENTAZZJONI TAL-KUMMISSJONI (UE) 2015/517
tas-26 ta' Marzu 2015
li jemenda r-Regolament tal-Kummissjoni (KE) Nru 595/2004 li jniżżel regoli dettaljati biex japplika r-Regolament tal-Kunsill (KE) Nru 1788/2003 li jistabbilixxi imposta fis-settur tal-ħalib u tal-prodotti tal-ħalib
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Regolament dwar OKS Unika) (1), u b'mod partikolari l-Artikoli 81(1) u 83(4), flimkien mal-Artikolu 4 tiegħu,
Billi:
(1)
Ir-Regolament (UE) Nru 1308/2013 tal-Parlament Ewropew u tal-Kunsill (2) ħassar u ssostitwixxa r-Regolament (KE) Nru 1234/2007 mill-1 ta' Jannar 2014. Madankollu, l-Artikolu 230(1)(a) tar-Regolament (UE) Nru 1308/2013 jipprevedi li, fir-rigward tas-sistema tal-limitazzjoni tal-produzzjoni tal-ħalib, it-Taqsima III tal-Kapitolu III tat-Titolu I tal-Parti II tar-Regolament (KE) Nru 1234/2007 kif ukoll l-Artikolu 55, l-Artikolu 85 tiegħu u l-Annessi IX u X tiegħu ser ikomplu japplikaw sal-31 ta' Marzu 2015.
(2)
F'kuntest ta' prezzijiet baxxi għal ħalib u diffikultajiet finanzjarji fis-settur tal-ħalib, huwa xieraq li jitnaqqas il-piż finanzjarju għall-produtturi li jkollhom iħallsu xi imposta għaż-żejjed latata mis-sena tal-kwota tal-ħalib 2014/2015 kif imsemmi fl- Artikolu 15(1) tar-Regolament tal-Kummissjoni (KE) Nru 595/2004 (3). Għalhekk huwa xieraq li l-Istati Membri jitħallew jiddeċiedu, filwaqt li jqisu ċ-ċirkostanzi nazzjonali differenti, biex tiġbor l-ammont dovut skont l-iskema ta' ħlas parzjali. Madankollu l-iskema ta' ħlas parzjali applikata bla interessi tikkostitwixxi għajnuna mill-Istat fi ħdan it-tifsira tal- Artikolu 107(1) tat-Trattat, sakemm il-pagamenti differiti ma jkunux konformi mal-kundizzjonijiet stipulati fir- Regolament tal-Kummissjoni (UE) Nru 1408/2013 (4).
(3)
Fejn huma applikati l-iskemi ta' pagamenti parzjali, l-iskadenzi għall-kontrolli u n-notifiki għandhom jiġu adattati kif meħtieġ biex jiżguraw li l-kontrolli u n-notifiki finali jkopru l-pagamenti differiti. L-Istati Membri għandhom jintalbu jipprovdu informazzjoni dwar l-għadd ta' benefiċjarji fl-iskema ta' ħlas parzjali u l-ammont ta' flus li ma nġabrux lura minnhom f'kull sena tal-iskema ta' ħlas parzjali. Sat-30 ta' Novembru 2015, din l-informazzjoni għandha tkun disponibbli fil-kolonna (d) tat-Tabella fil-Parti 2 tar-rapport li jinsab fl-Anness IIa tar-Regolament (KE) Nru 595/2004. Sal- 30 ta' Novembru 2016 u l- 30 ta' Novembru 2017, din l-informazzjoni għandha tiddaħħal f'kolonna (i) ta' dik it-tabella, bl-indikazzjoni “l-iskema tal-ħlas parzjali”.
(4)
Ir-Regolament (KE) Nru 595/2004 għandu għalhekk jiġi emendat skont dan.
(5)
Il-miżuri previsti f'dan ir-Regolament huma konformi mal-opinjoni tal-Kumitat għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Ir-Regolament (KE) Nru 595/2004 huwa emendat kif ġej:
(1)
Fl-Artikolu 15, il-paragrafu 1 jinbidel b'dan li ġej:
“1. Qabel l-1 ta' Ottubru ta' kull sena, ix-xerrejja u, fil-każ ta' bejgħ dirett, il-produtturi responsabbli għall-imposta għandhom iħallsu lill-awtorità kompetenti l-ammont dovut skont ir-regoli stabbiliti mill-Istat Membru, ix-xerrejja huma responsabbli għall-ġbir tal-imposta żejda fuq il-kunsinni dovuti mill-produtturi skont l-Artikolu 79 tar- Regolament (KE) Nru 1234/2007, b'konformità mal-Artikolu 81(1) ta' dak ir-Regolament.
Mingħajr preġudizzju għall-applikazzjoni tal-Artikoli 107 sa 109 tat-Trattat dwar il-Funzjonament tal-Unjoni Ewropea, l-Istati Membri jistgħu jiddeċiedu li l-pagament tal-ammont dovut relatat mal-perjodu ta' 12-il xahar sa mill-1 ta' April 2014, isir fi tliet ħlasijiet parzjali annwali mingħajr interessi.
L-ewwel pagament annwali, li jirrappreżentaw mill-anqas terz tal-ammont totali dovut, għandu jsir sat-30 ta' Settembru 2015. Sat-30 ta' Settembru 2016 għandhom jitħallsu mill-inqas żewġ terzi tal-ammont totali dovut. L-ammont totali għandu jitħallas sat-30 ta' Settembru 2017.
L-Istati Membri għandhom jiżguraw li l-produtturi huma l-benefiċjarji ta' din l-iskema tal-ħlas parzjali.”
;
(2)
Fl-Artikolu 19(3), wara t-tieni subparagrafu jiddaħħal is-subparagrafu li ġej:
“B'deroga mit-tieni subparagrafu, l-Istati Membri li japplikaw l-iskema tal-ħlas parzjali prevista fl-Artikolu 15(1) għandhom ilestu r-rapport ta' spezzjoni sa mhux aktar tard minn 42 xahar wara t-tmiem tal-perjodu ta' 12-il xahar ikkonċernat.”
;
(3)
Fl-Artikolu 27, għandu jiżdied il-paragrafu 7 li ġej:
“7. L-Istati Membri li japplikaw l-iskema tal-ħlas parzjali prevista fl-Artikolu 15(1) għandhom jinnotifikaw lill-Kummissjoni sat-30 ta' Novembru 2016 u sat-30 ta' Novembru 2017 dwar in-numru ta' benefiċjarji taħt l-iskema u l-ammont li jkun għadu ma nġabarx minnhom għal kull ħlas annwali billi jitniżżel isimhom fil-kolonna (i) tat-tabella fil-Parti 2 tar-rapport stabbilit fl-Anness IIa, billi jintuża l-kumment ‘l-iskema tal-ħlas parzjali’.”
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Done at Brussels, is-26 ta' Marzu 2015.

Labels: 7
2
17
6